**GRAD LABIN**

**GRADSKO VIJEĆE**

**PREDSJEDNICA GRADSKOG VIJEĆA**

Labin, 26.03.2019.

***VIJEĆNIČKO PITANJE***

***Vijećnica: Tanja Pejić***

***Pitanje za gosp. Gradonačelnika***

Ministarstvo zaštite okoliša i energetike je 25.02.2019.g. izdalo ''Rješenje o okolišnoj dozvoli'' za postojeće postrojenje TE Plomin 1.

Prošle godine sam na jednoj od sjednica vijeća (22.05.2018.g.) uputila jedno pitanje na koje ste odgovorili:

*''Javna rasprava je provedena u Plominu na što Grad Labin nije mogao utjecati, ali zato* ***Grad Labin******može i hoće organizirati jednu kvalitetnu tematsku sjednicu na tu temu*** *na kojoj obavezno mora biti prisutan i predstavnik tj. najbolje da bude prisutan predsjednik uprave HEP-a koji će moći prezentirati eventualne planove HEP-a po tom pitanju.''*

Prošlo je 10 mjeseci od vašeg odgovora, tematska sjednica na tu temu nije održana. U međuvremenu je ishodovana i okolišna dozvola. Opet postavljam isto pitanje koje sam postavila 22.05.2018.g.:

**Hoće li ova točka biti dio dnevnog reda buduće sjednice, te smatrate li da bi prema ovoj situaciji trebali biti svjesni i odgovorni kao što smo pokazali zajedničkim postupanjem na primjeru sustava odvodnje otpadnih voda aglomeracije Labin-Raša-Rabac sa partnerima u projektu: Grad Labin, Općina Raša, Općina Kršan, Općina Sv. Nedelja i Općina Pićan.**

Mislim da je jako bitno da građani čuju Vaš stav po ovom problematici ili samo tematici, ovisno kako Vi gledate na ovo.

S poštovanjem !

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 / Tanja Pejić /